Eignaðist þríbura í annað sinn
Hjónin Victoría og Tim Lasita eignuðust þríbura fyrir fjórum árum og ákváðu að eigin sögn að "bæta einu við" en ekki öðru setti af þríburum eins og raunin varð í gær er Victoría sem er 39 ára eignaðist þríbura í annað sinn eftir 34 vikna meðgöngu.
Lasita hjónin eignuðust börn sín með eðlilegum hætti og notuðust ekki við neina frjósemismeðferð. Tölfræðin segir að líkurnar á að kona eignist þríbura án aðstoðar frjósemismeðferðar eru um það bil einn á móti átta þúsund og að hún geri það í tvígang er einn á móti 64 milljónum.
"Ætli ég hefði ekki átt að vera nákvæmari og sagt eitt barn til viðbótar en ekki eitt sett af þríburum til viðbótar," sagði Victoría við blaðamenn á sjúkrahúsinu í Cincinnati.
Að þessu sinni eignuðust Lasita-hjónin þrjá drengi, Casey Alexander, Caden Bradley og Carson Charles sem vógu á bilinu 1,8 og 2,2 kíló.
Drengirnir voru teknir með keisaraskurði og voru 18 læknar og hjúkrunarliðar viðstaddir.
Heima bíða þau Jessica, Jillian og Brian sem verða 4 ára í desember.
Foreldrarnir sögðu að viðbótin við barnaskarann þýddu að á heimilinu verður skipt um 300 bleyjur og útbúnir verða um 168 pelar á viku.
"Maður tekur við því sem guð réttir manni," sagði móðirin og bætti við að hann hefði líklegast ákveðið að þau gætu séð fram úr þessu.
Viktoría og Tim hafa verið gift í sex ár og eiga þrjú uppkomin börn frá fyrri hjónaböndum.
Hjónin Victoría og Tim Lasita eignuðust þríbura fyrir fjórum árum og ákváðu að eigin sögn að "bæta einu við" en ekki öðru setti af þríburum eins og raunin varð.
Lasita hjónin eignuðust börn sín með eðlilegum hætti.
Líkurnar á að kona eignist þríbura án aðstoðar frjósemismeðferðar eru um það bil einn á móti átta þúsund og að hún geri það í tvígang er einn á móti 64 milljónum.
Að þessu sinni eignuðust Lasita-hjónin þrjá drengi.
Drengirnir voru teknir með keisaraskurði og voru 18 læknar og hjúkrunarliðar viðstaddir.